

# ROMÂNIA

Județul CLUJ

**CONSILIUL LOCAL AL** COMUNEI VALEA IERII

Codul de înregistrare fiscală:5562115

.................

H O T Ă R Â R E

cu privire la modificarea Hotărârii Consiliului Local Valea Ierii nr.41 din 28.09.2017 de implementare a proiectului ,, Achiziție vidanjă combinată în comuna Valea Ierii" proiect finanțat prin PNDR/GAL LIDER CLUJ Măsura M1/6 B - Dezvoltarea teritorială administrativă și comunitară

Consiliul local al comunei Valea Ierii întrunit în ședința de îndată din data de 17 aprilie 2018,

Având în vedere necesitatea modificării Hotărârii Consiliului Local Valea Ierii nr.41 din 28.09.2017 de implementare a proiectului ,, Achiziție vidanjă combinată în comuna Valea Ierii" proiect finanțat prin PNDR/GAL LIDER CLUJ Măsura M1/6 B - Dezvoltarea teritorială administrativă și comunitară, respectiv articolul 5 cu privire la numărul de locuitori,

Având în vedere temeiurile juridice, respectiv prevederile:

1. art. 120 și art. 121 alin. (1) și (2) din Constituția României, republicată;
2. art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
4. art. 20 și 21 din Legea cadru a descentralizării nr. 195/2006;
5. art. 36 alin. (2) lit. b) și d) din Legea administrației publice locale nr. 215/2001, republicată, cu modificările și completările ulterioare;
6. Legea nr. 273/2006 privind finanțele publice locale, cu modificările și completările ulterioare;

ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, se menționează următoarele avize, prevăzute de lege:

* Avizul comisiei de specialitate din cadrul consiliului local;

în temeiul prevederilor art. 45 alin. (1) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

luând act de fișa de solicitare a informațiilor suplimentare nr.1227/16.04.2018 al CRFIR6 Satu Mare,

Consiliul Local al comunei Valea Ierii,

H O T Ă R Ă Ș T E:

**Art.I.** Articolul 5 al Hotărârii Consiliului Local Valea Ierii nr.41 din 28.09.2017 de implementare a proiectului ,, Achiziție vidanjă combinată în comuna Valea Ierii" proiect finanțat prin PNDR/GAL LIDER CLUJ Măsura M1/6 B - Dezvoltarea teritorială administrativă și comunitară, se modifică și va avea următorul cuprins:

**"Art. 5.** Numărul locuitorilor deserviți de Proiect este de 888 iar operatorii economici, fundațiile și instituțiile publice deservite de Proiect, precum și caracteristicile tehnice ale Proiectului, sunt cuprinse în anexele 1 și 2, care fac parte integrantă din prezenta hotărâre**."**

**Art.II.** Cu ducerea la îndeplinire a prezentei hotărâri se încredințează primarul comunei Valea Ierii.

Președinte de ședință, Contrasemnează:

Ioan Culda Secretar,

Nelia-Crenguța Mariș

**Nr.22 din 17.04.2018**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***